als_Latn dik_Latn sag_Latn
Ministri i Energjisë, Damian Gjiknuri, ka mbrojtur dje në Parlament një projektligj antikushtetues dhe arbitrar, i cili ndryshon në mes të rrugës dhe në mënyrë të njëanshme kontratat me hidrocentralet e vegjël. Drafti ndalon gjykatat dhe përmbarimin të bllokojë llogaritë e KESH dhe OSHE për borxhet që kanë ndaj kompanive.
Bëhet fjalë për projektligjin “Për një shtesë në ligjin nr. 48/2014, ‘Për pagesat e vonuara në detyrimet kontraktore e tregtare’”, i cili u miratua dje në Komisionin Parlamentar të Veprimtarisë Prodhuese. Me anë të këtij ligji qeveria u heq të drejtën prodhuesve të vegjël të energjisë dhe kompanive të përmbarimit të ngrijnë llogaritë e kompanive publike KESH, OSHEE dhe OST për pagesat e vonuara në detyrimet kontraktore.
Drafti rrëzon disa nene të Kodit të Procedurës Civile, Kod i cili miratohet me 84 vota. Konkretisht rrëzon nenet 510, 511, 512, 513, 514 e me radhë, nene të cilat flasin për titujt ekzekutiv.
Ligjit të ri i shtohet një pjesë, e cila godet drejtpërdrejt sipërmarrësit privatë që bëjnë transaksione tregtare me koorporatat elektro-energjitike.
Pra ligji i shpëton përfundimisht tri ndërmarrjet publike të energjetikës, KESH, OSHEE dhe OST nga përmbaruesit.
als_Latn als_Latn als_Latn als_Latn als_Latn